Kommissionens forordning (EF) nr. 2072/2000

af 29. september 2000

om ændring af forordning (EF) nr. 1898/97 om gennemførelsesbestemmelser for anvendelse i svinekødssektoren af den ordning, der er fastsat i Rådets forordning (EF) nr. 3066/95, og om ophævelse af forordning (EØF) nr. 2698/93 og (EF) nr. 1590/94 og om ændring af forordning (EF) nr. 1585/2000 om fastsættelse af, i hvilket omfang der kan accepteres ansøgninger, der blev indgivet i juli 2000 om importlicenser for visse svinekødsprodukter i forbindelse med den ordning, der er fastsat i de aftaler, som Fællesskabet har indgået med Republikken Polen, Republikken Ungarn, Den Tjekkiske Republik, Den Slovakiske Republik, Republikken Bulgarien og Rumænien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1727/2000 af 31. juli 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Ungarn(1), særlig artikel 1, stk. 3, og

ud fra følgende betragtninger:

(1) I Kommissionens forordning (EF) nr. 1898/97(2), ændret ved forordning (EF) nr. 618/98(3), fastsættes gennemførelsesbestemmelserne for anvendelse i svinekødssektoren af den ordning, der er fastsat i Europaaftalen. Den bør ændres i overensstemmelse med bestemmelserne om svinekødsprodukter i forordning (EF) nr. 1727/2000.

(2) Godtgørelse af importafgifter på de produkter, der er angivet i bilag I, del A, i forordning (EF) nr. 1898/97 i udgaven gældende før nærværende forordnings ikrafttræden, og som blev indført under licenser benyttet fra den 1. juli 2000, hører under artikel 878 til 898 i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(4), senest ændret ved forordning (EF) nr. 1602/2000(5).

(3) For at sikre en hensigtsmæssig forvaltning af mængderne bør der fastsættes en endelig frist for licensernes gyldighed ved udgangen af hvert kontingentår.

(4) For at fremme handelen med svinekød og samordne størrelsen af den sikkerhed, der skal stilles ved importlicenser inden for kødsektorerne, må beløbet herfor, som er fastsat i forordning (EF) nr. 1898/97, ændres.

(5) Denne forordning skal anvendes fra den 1. juli 2000 samtidig med forordning (EF) nr. 1727/2000.

(6) I Kommissionens forordning (EF) nr. 1585/2000(6) fastsættes de mængder, der i henhold til forordning (EF) nr. 1898/97 er disponible i perioden 1. oktober til 31. december 2000. Den bør ændres i overensstemmelse med de nye årlige mængder, der er angivet i bilag I til nærværende forordning.

(7) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

I forordning (EF) nr. 1898/97 foretages følgende ændringer:

1) Titlen affattes således:

"om gennemførelsesbestemmelser for anvendelse i svinekødssektoren af den ordning, der er fastsat i Rådets forordning (EF) nr. 1727/2000 og (EF) nr. 3066/95, og om ophævelse af forordning (EØF) nr. 2698/93 og (EF) nr. 1590/94."

2) Artikel 1, stk. 1, affattes således:"Ved indførsel til EF i henhold til den ordning, der er fastsat ved forordning (EF) nr. 1727/2000 og (EF) nr. 3066/95, af produkter, som henhører under gruppe 1, 2, 3, 4, H1, 5, 6, 7, 8, 9, 10/11, 12/13, 14, 15, 16 og 17 som anført i bilag I til nærværende forordning, skal der fremlægges importlicens."

3) Artikel 5 affattes således:

"Artikel 5

Importlicenserne er gyldige i 150 dage fra den faktiske udstedelsesdato, jf. artikel 21, stk. 2, i forordning (EØF) nr. 3719/88.

Licenserne er imidlertid ikke gyldige efter den 30. juni i udstedelsesåret.

Importlicenser, der er udstedt i henhold til nærværende forordning, kan ikke overdrages."

4) Artikel 6 affattes således:

"Artikel 6

Ansøgninger om importlicenser skal ledsages af en sikkerhedsstillelse på 20 EUR/100 kg for alle de i artikel 1 omhandlede produkter."

5) Bilag I, del A, erstattes af bilag I til nærværende forordning.

Artikel 2

Bilag II i forordning (EF) nr. 1585/2000 erstattes af bilag II til nærværende forordning.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. september 2000.

På Kommissionens vegne

Franz Fischler

Medlem af Kommissionen

(1) EFT L 198 af 4.8.2000, s. 6.

(2) EFT L 267 af 30.9.1997, s. 58.

(3) EFT L 82 af 19.3.1998, s. 35.

(4) EFT L 253 af 11.10.1993, s. 1.

(5) EFT L 188 af 26.7.2000, s. 1.

(6) EFT L 181 af 20.7.2000, s. 53.

BILAG I

"A. PRODUKTER MED OPRINDELSE I UNGARN

>TABELPOSITION>"

BILAG II

>TABELPOSITION>